[{"text_idx": "#000000", "text": "See juhtus u\u0308hel toredal suvelo\u0303pupa\u0308eval, kui lastelastega Paides uut Wittensteini tegevusmuuseumit ku\u0308lastasin (Ja\u0308rvamaa muuseum on nu\u0308u\u0308d uue nimega, uues vormis ja ka uues asukohas). Muuseumi ka\u0308sito\u0308o\u0308kojas ma\u0308rkasin la\u0308bi kapi klaasukse seda mu\u0308tsi. See lebas seal ilma igasuguse infota, lihtsalt teiste asjade vahel. Aga minus lo\u0303i kohe lo\u0303kkele vanade kudumite kriminaaluurija :). Tundus, et mu\u0308ts on va\u0308ga vana ja kuna suur osa selliseid kiritriipudega mu\u0308tse on ju kogutud Saaremaalt, siis na\u0308is asi veelgi po\u0303nevam."}, {"text_idx": "#000001", "text": "Et parasjagu mo\u0308o\u0308dus meist muuseumi teadusjuht Ru\u0308ndo Mu\u0308lts, siis ei saanud ma mitte ja\u0308tta ku\u0308simata, et mis mu\u0308ts teil siin kapis on? Ja kas seda saaks veidikene vaadata... No seda, et vanaema on \u201cpeast veidi kuduja\u201d, said kogeda ka minu 5 kaasasolevat lapselast, kes ka na\u0308itasid mu\u0308tsiuurimises u\u0308les teatavat o\u0303hinat :). Suur ta\u0308nu Ru\u0308ndo Mu\u0308ltsile, kes meile mu\u0308tsi kapist va\u0308lja vo\u0303ttis ja ka legendiraamatu vaadata to\u0303i. Uurimine vo\u0303is alata!"}, {"text_idx": "#000002", "text": "Kuna mu\u0308ts on Ja\u0308rvamaa Muuseumisse saadud aastal 1963 ja inventeeritud aastal 1977, siis ilmselt pole seda keegi eriti vanaks mu\u0308tsiks pidanud. Seda enam, et see legendist ka ei selgu. Ka muisis on mu\u0308ts ilma pildita "}, {"text_idx": "#000003", "text": "Mu\u0308ts ise na\u0308eb va\u0308lja tore \u2013 potisinised villased kirimustrid valgel linasel taustal. Kujult va\u0308ikese sopiga, mille otsas on sini-valge tutt. Legendi ja\u0308rgi olla seda meestemu\u0308tsi kantud suvel. Siinkohal ei hakka ka\u0308sikirjalist legendi ta\u0308pselt edastama, seda enam, et hilisemal uurimisel leidus seal mitmeid vigu nimedes. Kirjutan siia hoopis oma ja\u0308rgneva uurimisto\u0308o\u0308 tulemused, mis annavad mu\u0308tsi pa\u0308ritolust ma\u0308rksa ta\u0308psema u\u0308levaate."}, {"text_idx": "#000004", "text": "Uurimiseks kasutan oma metoodikat \u2013 kontrollin teadaolevaid andmeid la\u0308bi mitme arhiiviallika, kirikuraamatute, koguduste nimeregistrite, valla elanike nimekirjade, ajalooliste maakaartide, geni jt. Selle tulemusel on vo\u0303imalik esemete legende ja ka oletatavaid tegemise aegu ma\u0308rgatavalt ta\u0308psustada. (esmakordselt vo\u0303tsin suuremas mahus sellise to\u0308o\u0308 ette \u201cEesti silmuskudumine 3. Labakindad\u201d toimetamisel ja kogesin, kui palju o\u0303nnestus andmeid ta\u0308psustada)."}, {"text_idx": "#000005", "text": "Nu\u0308u\u0308d siis selle mu\u0308tsi lugu"}, {"text_idx": "#000006", "text": "Ja\u0308rva-Madise kihelkonnas, Albu mo\u0303isa aladel on pandud veidi muigama panevaid kohanimesid. Nii on Kakerdaja raba u\u0308hel serval ku\u0308la nimega Mo\u0303nuvere ja raba teisel serval u\u0308ksik Noku talu."}, {"text_idx": "#000007", "text": "Aastal 1814. su\u0308ndis Mo\u0303nuvere ku\u0308las Ju\u0308ri ja Madli Erdmannil teine poeg Kustas. Tema ongi selle toreda mu\u0308tsi omanik. Kui Kustas 1832. aastal Ja\u0308rva-Madise kirikus leeris ka\u0308is, polnud tema tulevane naine veel su\u0308ndinudki. Kahjuks pole teada, kas mu\u0308tsi kudus Kustase ema (1786\u20131838) vo\u0303i tema naine Kai Erdmann (1834\u20131867) vo\u0303i oli kudujaks hoopis Kustase ainus ta\u0308isealiseks elanud tu\u0308tar Miina (Mina, 1862\u20131942). Seega vo\u0303ib vaid oletada, et seda mu\u0308tsi kandis 1885. aastal surnud Kustas Erdmann umbes 19. sajandi keskel."}, {"text_idx": "#000008", "text": "Mu\u0308tsi andis 1963. aastal muuseumile Julie Soilts Vetepere ku\u0308last, kes oli mu\u0308tsiomaniku tu\u0308tretu\u0308tar."}, {"text_idx": "#000009", "text": "See tore suvine meestemu\u0308ts on pa\u0308rit ajast, mil Ja\u0308rvamaa mehed veel igapa\u0308evaselt rahvaro\u0303ivaid kandsid. Ja kuna Ja\u0308rva-Madise kihelkonnast on see ilmselt ainus tollest ajast sa\u0308ilinud meeste peakate, siis oleks ilmatuma tore, kui Albu kandi koorilaulumehed na\u0308iteks otsustaksid omale sellised mu\u0308tsid muretseda :). Analoogseid meestemu\u0308tse on muuseumitesse kogutud veel Vigalast, Ma\u0308rjamaalt, To\u0303stamaalt, Rakverest ja Kadrinast, u\u0308ks ka Amblast."}, {"text_idx": "#000010", "text": "Et teile na\u0308idata, kui tore see mu\u0308ts peas va\u0308lja na\u0308eb, tuli see uuesti kududa."}, {"text_idx": "#000011", "text": "Vo\u0303tsin maha mustri ja valisin kudumiseks nr 2 vardad, u\u0308he lo\u0303imematerjaliks mo\u0303eldud linase ja Saara veebipoes mu\u0308u\u0308dava \u201cVanamoelise\u201d sinise villase. Villase valik oli hea, aga linane oleks vo\u0303inud olla veidi peenem ja veidi valgem. Kogemata keerasin valet pidi ka keeratud vitsad (mustris on o\u0303iget pidi). Originaali alumise serva u\u0308mbermo\u0303o\u0303t on 50 cm, koopial paar cm rohkem. Mu\u0308tsi pikkus originaalil 28 cm, koopial 30 cm. Sinist villast lo\u0303nga kulus (koos tutiga) 40 grammi, valget linast 50 grammi."}, {"text_idx": "#000012", "text": "Ja kui juhtute Ja\u0308rvamaale sattuma, siis tehke kindlasti u\u0308ks va\u0308ike matk ka Kakerdaja rabas, seal Mo\u0303nuvere juures \ud83d\ude42 ning ku\u0308lastage Paides Wittensteini tegevusmuuseumit! Ning nu\u0308u\u0308d ko\u0303ik Ja\u0308rvamaa naised Mo\u0303nuvere mu\u0308tsi kuduma!"}, {"text_idx": "#000013", "text": "Lisame siia o\u0303petusvideod vitsalise looduse kudumiseks ja keeratud vitsa kudumiseks."}, {"text_idx": "#000014", "text": "Kuna Mo\u0303nuvere mehe mu\u0308tsike on tekitanud rohkelt vastukaja, siis kummutan siin arvamuse, et see on midagi ta\u0308iesti ainulaadset Eesti mehe peas :). Otsisin muis.ee vahendusel kokku ko\u0303ik vanad Eesti meeste mu\u0308tsid ja tegin neist ja\u0308rgmise tabeli. Tabelist ja\u0308id va\u0308lja koekirjalised mu\u0308tsid (Kullamaa, Jo\u0303hvi jne) ja ka u\u0308sna suur osa kaarma kihelkonna mu\u0308tse, sest nende puhul on raske kindlaks teha, kas mu\u0308tsi kandis mees vo\u0303i naine."}, {"text_idx": "#000015", "text": "Kui neid mu\u0308tse niiviisi koos vaadelda, siis on na\u0308ha, et muidu u\u0308sna sarnased mu\u0308tsid on siiski ko\u0303ik ta\u0308iesti erinevate kirjadega ning vo\u0303imalik on seejuures ma\u0308rgata ka piirkondlikke tehnilisi erisusi. Ainult kahel Ja\u0308rvamaalt kogutud mu\u0308tsil on alumise kiritriibu servas vitsaread ja serv pole kahekorra keeratud. Vigala mu\u0308tse on kahandatud kindlatest kohtadest (5\u20136 kohast), mis on viimased kiritriibud muutnud servast nurgeliseks. Saaremaal ja eriti Mustjalas olid kirjad punased. Ja Mustjalas on ko\u0303ige rohkem mu\u0308tse, millel olid ko\u0303ik triibud u\u0308he mustriga."}, {"text_idx": "#000016", "text": "Raamatus on lihtsad ja selged o\u0303petused, palju na\u0308iteid ja inspiratsiooni va\u0308ga lihtsate esemete kudumiseks, aga ka natuke keerukamate asjade nagu sokid, labakindad vo\u0303i so\u0303rmkindad tegemiseks. Lisaks o\u0303petustele on va\u0308ikesed vahelood kudumise ajaloost, rahvakunstist ja ta\u0308napa\u0308eva kudumiskunstnikest."}, {"text_idx": "#000017", "text": "Saara kudumisraamat aitab toredaid asju kududa!"}, {"text_idx": "#000018", "text": "Saara ja\u0308rjejutt nr 10 \u2013 Saaremaa kampsuni heegeldatud servad"}, {"text_idx": "#000019", "text": "Kui sa oled jo\u0303udnud sellesse punkti, et sinu ees on Saaremaa kampsuni KO\u0303IK valmiskootud tu\u0308kid, siis vo\u0303ib julgelt kuulutada \u2013 seesinane koer on valmis ehk siis ja\u0308a\u0308nud on ainult saba!"}, {"text_idx": "#000020", "text": "Kui sa oled la\u0308binud enese premeerimise faasi (silitanud valmiskootud tu\u0308kikesi, vo\u0303tnud jupikese s\u030cokolaadi, tassi kuuma kakaod, sooja lo\u0303hnavanni, no midaiganes ta\u0308nasel pa\u0308eval enese premeerimiseks teha saab), siis vo\u0303iksid ja\u0308rgneda sellised to\u0308o\u0308d:"}, {"text_idx": "#000021", "text": "1. Peida ko\u0303ik lo\u0303ngaotsakesed a\u0308ra."}, {"text_idx": "#000022", "text": "2. Pese kampsunitu\u0308kid soojas vees muljudes (lisa veidi villase pesemise vahendit ka) puhtaks."}, {"text_idx": "#000024", "text": "5. Parajalt niisked tu\u0308kid vo\u0303imaldavad lo\u0303ike ja\u0308rgi vormimist ja soovitud suunas veidikest venitamist."}, {"text_idx": "#000026", "text": "7. O\u0303mble tu\u0308kid kokku to\u0308o\u0308 paremalt poolelt (Pane tu\u0308kid serv servaga vastamisi kokku ja haara korda mo\u0308o\u0308da piste kord u\u0308helt, kord teiselt tu\u0308kilt)."}, {"text_idx": "#000027", "text": "8. Auruta o\u0303mblused to\u0308o\u0308 pahemalt poolelt u\u0308le. Nii muutuvad need ilusaks pehmeks."}, {"text_idx": "#000028", "text": "9. Juhuu! Pane kampsun selga! Kui nu\u0308u\u0308d tundub, et pika kampsunikudumise ka\u0308igus on sul o\u0303nnestunud oma u\u0308mbermo\u0303o\u0303tu suurendada ja kuskilt paistab see asi nu\u0308u\u0308d liiga kitsas olema, siis aurutriikrauaga pahemalt poolelt aurutades ja veidi venitades saad kampsunit vajadusel pisut laiendada."}, {"text_idx": "#000029", "text": "Saaremaa kampsunil olid toredad u\u0308leheegeldatud servad. Kasuta selleks veidi heledamat sinist lo\u0303nga (sobib na\u0308iteks 8/2). Servade u\u0308leheegeldamiseks oli saarlastel vanasti va\u0308ga tore retsept (ega me muidugi ei tea, kas niiviisi heegeldati u\u0308le ainult see sa\u0308ilinud kampsun vo\u0303i oli see to\u0308o\u0308vo\u0303te laiemalt levinud)."}, {"text_idx": "#000030", "text": "Saaremaa kampsuni imeline saba. Esmalt heegeldatakse tulbad heledama sinisega ja pa\u0308rast veel u\u0308ks rida tumesinise lo\u0303ngaga kinnissilmuseid."}, {"text_idx": "#000031", "text": "Varrukaotsa heegeldus. Varrukaotsal on ka teine, kinnissilmustega heegeldatud ring heledam sinine."}, {"text_idx": "#000033", "text": "Kliki videol, siis na\u0308ed kogu pilti :)."}, {"text_idx": "#000034", "text": "Nu\u0308u\u0308d on siis kampsun peaaegu valmis \u2013 ja\u0308a\u0308nud on u\u0308ksnes esikinnise ja krae tegemine. Aga sellest jutustame juba ja\u0308rgmine kord \ud83d\ude42"}, {"text_idx": "#000035", "text": "U\u0308ks vana pits, mis vo\u0303inuks olla raamatus \u201cSilmuskudumine1.\u201d"}, {"text_idx": "#000036", "text": "Vahel juhtub nii, et teed mo\u0303ne toreda avastuse ta\u0308iesti ootamatult ja ettekavatsematult, umbes nii nagu pime kana leiab ka tera. Minuga juhtus see pa\u0308eval, kui uurisin ERMis Ruhnu kudumeid ja sel imelu\u0308hikesel teekonnal oma laua juurest kartoteegikastini pu\u0308u\u0308dsin silmanurgast kinni miskit ootamatut, ehk siis u\u0308ks tore inimene uuris parasjagu Jo\u0303ela\u0308htme ka\u0308iste tikandeid. Ja tikandi all, oh u\u0308llatust, oli varrastel kootud pits! Ka\u0308iste all pitsi na\u0308ha pole muidugi ootamatu, kuid enamjaolt on pits siiski nipeldatud. Varrastega kootud pitsi kohtasin ka\u0308iste alumisel serval to\u0303esti esmakordselt ja kui ma oleksin seda kohanud varem, oleks see pits kindlasti leidnud oma auva\u0308a\u0308rse koha silmuskudumise raamatus."}, {"text_idx": "#000037", "text": "Ilmselt vo\u0303iks seda lugeda u\u0308heks vanimatest sa\u0308ilinud talurahva varraspitsidest. Kuigi ka na\u0308iteks Haapsalu ra\u0308tikute ajalugu ulatub ju va\u0308hemalt samakaugele ja kaugemalegi, pole sa\u0308ilinud siiski u\u0308htegi nii vana ra\u0308tti."}, {"text_idx": "#000038", "text": "Legend u\u0308tleb, et ka\u0308ised on tehtud kodus umbes aastal 1842, muuseumile on need andnud Anna Piilberg ja pa\u0308rit on need Jo\u0303ela\u0308htme kihelkonna Mardu valla Tammneeme ku\u0308la Kuuse talust."}, {"text_idx": "#000039", "text": "Ilusatel punase ja pruuni villase lo\u0303ngaga tikitud ka\u0308istel on peenikesest linasest niidist kootud pits, mille laius u\u0308ksnes 3 cm. Kuna pits on tugevasti rebenenud, siis pole selle ilu ehk keegi ma\u0308rganudki. Samas on see kootud pits ehk o\u0303nnistuseks kellelegi, kel Jo\u0303ela\u0308htme ka\u0308iste valmistamine just plaanis, aga pole tahtmist rinda pista niplispitsiga :)."}, {"text_idx": "#000040", "text": "Seega vo\u0303tsin pitsimustri maha ja pakun seda teilegi. Kudusin linasest niidist varrastega nr 1,5. Pits on la\u0308binisti ripsiline ja kootud no\u0308 viltu ridadena. U\u0308leval a\u0308a\u0308res on mo\u0303lemalt to\u0308o\u0308poolelt kootav no\u0308 no\u0303iaredel, mille sarnast vo\u0303ib leida Saaremaa pitsilistelt pulmakinnastelt ja ka mo\u0303nelt Kihnu so\u0303rmkinda va\u0308ikeselt so\u0303rmelt. Pits on ka\u0308iste ku\u0308lge o\u0303mmeldud no\u0303iaredelit meenutava lo\u0303dva aedpistega."}, {"text_idx": "#000041", "text": "Loomulikult vo\u0303ib seda tehnoloogiliselt u\u0308sna eriilmelist pitsi tarvitada ka mujal :)."}, {"text_idx": "#000043", "text": "Mo\u0303nuvere mehe mu\u0308tsi lugu13. november 2022 - 19:41Uus kudumiso\u0303pik on valmis!9. september 2022 - 13:50Kellele kvaliteeti, palun?22. oktoober 2021 - 06:04"}]